Document ID: 32005D0210

ΑΠΌΦΑΣΗ ΤΗΣ ΕΠΙΤΡΟΠΉΣ
της 11ης Μαρτίου 2005
για δεύτερη τροποποίηση της απόφασης 2004/614/ΕΚ όσον αφορά την περίοδο εφαρμογής μέτρων προστασίας από τη γρίπη των πτηνών στη Νότια Αφρική
[κοινοποιηθείσα υπό τον αριθμό Ε(2005) 559]
(Κείμενο που παρουσιάζει ενδιαφέρον για τον ΕΟΧ)
(2005/210/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
Εκτιμώντας τα ακόλουθα:
(1)
Με την απόφαση 2004/614/ΕΚ της Επιτροπής, της 24ης Αυγούστου 2004, σχετικά με μέτρα προστασίας από εξαιρετικά παθογόνο γρίπη των πτηνών στη Δημοκρατία της Νότιας Αφρικής (3), η Επιτροπή έλαβε μέτρα προστασίας από τη γρίπη των πτηνών που εκδηλώθηκε σε αγέλες στρουθιονίδων στη Νότια Αφρική.
(2)
Η κατάσταση όσον αφορά τη γρίπη των πτηνών σε αγέλες στρουθιονίδων στη Νότια Αφρική δεν είναι ακόμη σαφής, καθώς η αρμόδια αρχή της Νότιας Αφρικής, στο πλαίσιο των μέτρων ορολογικής παρακολούθησης που εφαρμόζει, κατέληξε σε κάποια αβέβαια αποτελέσματα. Ωστόσο, η κατάσταση φαίνεται να είναι υπό έλεγχο, αναμένεται δε να σταλούν σύντομα στην Επιτροπή λεπτομερείς πληροφορίες.
(3)
Υπό τις συνθήκες αυτές κρίνεται σκόπιμο να παραταθεί η εφαρμογή της απόφασης 2004/614/ΕΚ για τρεις ακόμη μήνες. Ωστόσο, η απόφαση ενδέχεται να αναθεωρηθεί πριν από την εν λόγω ημερομηνία σε συνάρτηση με τις τυχόν νέες πληροφορίες που θα διαβιβάσει η αρμόδια αρχή της Νότιας Αφρικής.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 7 της απόφασης 2004/614/ΕΚ, η ημερομηνία «31 Μαρτίου 2005» αντικαθίσταται από την ημερομηνία «30 Ιουνίου 2005».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Μαρτίου 2005.

Labels: 17
20
3
6
18